CPFปักธงกำไร1.2หมื่นล้านปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ยุคทองหุ้นเครือซีพี CPF เขย่งเป้ากำไรโตเกิน 20% เป็น 1.2 หมื่นล้านบาท บล.ภัทรเพิ่มราคา CPALL เป็น 31 บาท 
นายอดิเรก ศรีประทักษ์ กรรมการผู้จัดการใหญ่ บริษัท เจริญโภคภัณฑ์อาหาร (CPF) เปิดเผยว่า ปีนี้บริษัทคาดว่าจะมีกำไรสุทธิประมาณ 1.2 หมื่นล้านบาท เติบโตไม่ต่ำกว่า 20% จากปีก่อนอยู่ที่ 1.01 หมื่นล้านบาท หลังเพิ่มเป้ารายได้เติบโตเป็น 1520% จากปีก่อน จากเดิมคาดจะโต 10% เพราะไตรมาส 1 กำไร และรายได้ดีเกินคาด ส่วนไตรมาส 23 ก็จะดียิ่งขึ้น 
“ไตรมาสแรกเรารับรู้กำไรจากบริษัทร่วมทุนกว่า 600 ล้านบาท โดยมาจากต่างประเทศถึง 200ล้านบาท ที่เหลือ 400 ล้านบาท มาจากการถือหุ้นในบริษัท ซีพีออลล์ (CPALL) 27% รวมถึงบริหารต้นทุนได้ดี เช่น การเก็บสต๊อกวัตถุดิบ ทั้งกากถั่วเหลืองและข้าวโพดที่ได้ราคาต่ำกว่าตลาด 1020%” 
สำหรับกลยุทธ์ในปีต่อๆ ไป บริษัท จะเพิ่มสัดส่วนรายได้จากการลงทุนในต่างประเทศ โดยปีนี้ตั้งเป้าเพิ่มจาก 18% เป็น 25% และปลายปีนี้จะเริ่มเข้าลงทุนในเคนยาและแทนซาเนีย
กรณีวิกฤตในยุโรปนั้นไม่มีผลต่อบริษัท เพราะส่งออกไปเพียงปีละ 6,0007,000 ล้านบาท ขณะเดียวกันกลับได้รับผลดีจากราคากุ้งที่ดีขึ้นตามภาวะน้ำมันรั่วในอ่าวเม็กซิโก
นายอดิเรก กล่าวว่า นับตั้งแต่หุ้น CPF ย้ายไปหมวดมาธุรกิจอาหาร ส่งผลให้ราคาหุ้นดีขึ้น โดยมีสัดส่วนราคาต่อกำไร (พี/อี) เพิ่มขึ้นจาก 10 เท่า เป็น 12 เท่าในปัจจุบัน และตั้งเป้าว่าภายในสิ้นปีจะถึง 15 เท่าได้ 
“หุ้น CPF ที่ขึ้นมาได้สะท้อนว่านักลงทุนมั่นใจในบริษัทที่สามารถทำได้ตามเป้าหมาย ขนาดผมยังซื้อหุ้นมาตั้งแต่ราคา 11 บาท” นายอดิเรก กล่าว
ด้าน บล.ภัทร ปรับเพิ่มราคาหุ้น CPALL จาก 26 บาท เป็น 31 บาท หลังผลกำไรออกมาดีมาก